|  |  |
| --- | --- |
|  | Tr. III 2019 |
| Populatia cu reşedinţă obişnuită total | 2681,7 |
| Forţa de muncă | 947,7 |
| Populaţia ocupată | 909,8 |
| Şomeri conform BIM | 37,8 |
| Şomeri înregistraţi la ANOFM | 42,1 |
| Populaţia în afara forţei de muncă | 1227,5 |

**NOTĂ ANALITICĂ**

Ca rezultat al modificări Metodologiei cercetării „Ancheta forţei de muncă”,indicatorii ocupaţionali din anul 2019 nu sânt comparabili cu anii precedenţi.

În trimestrul III piaţa muncii din Republica Moldova se caracterizează prin o creştere a **forţei de muncă** cu 4,7 mii persoane comparativ cu trimestrul II (**943,0 mii**),constituind **947,7** mii persoane.

Aceiaşi tendinţă de creştere a avutşi **populația ocupată** de la **901,1** mii persoane în trimestrul II la **909,8** mii persoane în trimestrul III.

**Numărul șomerilor BIM** a constituit **37,4** mii persoane şi a avut tendinţă de descreştere (**cu 11%**) comparativ cu trimestrul II 2019 (**42,0 mii**). Totodată, numărul şomerilor înregistraţi în baza de date a Agenției Naționale pentru Ocuparea Forței de Muncă (ANOFM), în trimestrul III (20,0 mii) a crescut comparativ cu trimestrul II (14,0 mii). Din distribuţia persoanelor ocupate pe **activităţi economice** rezultă că fiecare a 5-a persoană ocupată activa în sectorul agricol (**22,5%**)**,** cu 0,6 p.p mai mult comparativ cu trimestrul precedent. Dacă vorbim de activităţile **non-agricole** persoanele ocupate în industrie au constituit **13,7%** fiind în descreştere cu **0,8 p.p** faţă de tr. II (14,5%) iar în construcţii **8,7%** ponderea lor a crescut faţă de tr. II (5,5%). În tr.III s-a mai micşorat şi numărul persoanelor ocupate în servicii de la **56,5%** în tr.II la **55,1%** în tr.III.

Conform datelor ANOFM, din numărul total de şomeri plasaţi în 9 luni 2019 - **9092** persoane, preponderent au fost plasaţi în industrie **3380** persoane urmaţi de agricultură **1242** persoane şi comerţ cu ridicata şi amănuntul **932** persoane.

**Rata şomajului** la nivel de ţară a înregistrat valoarea de **4,0%,** fiind mai mică faţă de trimestrul II (4,5%). S-a mărit rata şomajului în rândul tinerilor cu vârsta (15-24 ani) şi (15-29) de la **8,9%** la **11,3%** în categoria de vârstă (15-24) şi de la **6,7** la **8,4** în categoria de vârstă (15-29 ani).

Dacă e să vorbim desprepondereatinerilor din grupul NEET putem menţiona faptul că avem descreştere la aceasta categorie de la **28,4%** în trimestrul II la **27,6%** în trimestrul III.

Din numărul şomerilor înregistraţi în baza de date a ANOFM în 9 luni - **49%** aveau vârsta cuprinsă între **30-49 ani** (9875), **27%** vârstă cuprinsă între **50-63 ani** (5385) şi **14%** vârsta 16-24 ani (2717), la polul opus aflându-se persoanele între **25-29 ani** cu **10%** (2086).

Conform **studiilor** (din numărul total de șomeri înregistrați la ANOFM – **20,0 mii**), o pondere mai mare au constituit persoanele cu studii primare/gimnaziale (**51%**),urmate de secundar-profesionale (**19%**), studii liceale (**15%**) și cu studii colegiale/universitare (**15**%).

Se atestă o creștere a ponderii șomerilor înregistrați cu studii primare/gimnaziale și o scădere a ponderii celor cu studii colegiale/universitare.Nivelul de instruire a persoanelor care apelează la serviciile ANOFM este tot mai scăzut, ceea ce face dificilă plasarea lor în câmpul muncii. Astfel, cursurile de formare profesională organizate de către ANOFM sunt o oportunitate pentru aceste persoane. În 9 luni 2019 au absolvit cursuri de formare profesională **700** persoane, din care au fost plasate în câmpul muncii **98%.**

|  |  |
| --- | --- |
|  | În 9 luni 2019 în baza de date a ANOFM au fost înregistrate **27,7 mii** locuri de muncă vacante din care **75%** au constituit locurile oferite muncitorilor și **25%** specialiștilor. Se atestă mari discrepanţe a cererii cu oferta forţei de muncă: **85%** din locurile vacante înregistrate erau din mediu urban, iar **15%** din mediu rural, pe când şomerii au constituit **28%** din mediu urban şi **72%** din mediu rural. |

Observatorul pieţei muncii